31993R3329
L 299/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3329/93 НА СЪВЕТА
от 29 ноември 1993 година
относно сключване на Споразумение за риболов между Европейската икономическа общност и правителството на Доминиканската република
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че Общността и Доминика са сключили и подписали Споразумение за риболов, което гарантира, на взаимна основа, възможности за риболов на риболовни кораби на Общността във водите, върху които Доминиканската Република упражнява суверенитет или юрисдикция, както и на риболовни кораби на Доминика в риболовната зона на Общността в крайбрежните води на френските департаменти Гуаделупе и Мартиника;
като има предвид, че е в интерес на Общността да одобри настоящото споразумение,
ПРИЕ НАСТОЯЩИЯ РЕГЛАМЕНТ:
Член 1
Споразумението за риболов между Европейската икономическа общност и правителството на Доминиканската република се одобрява от Общността.
Текстът на споразумението е приложен към настоящия регламент.
Член 2
Председателят на Съвета е оправомощен да извърши нотификацията, предвидена в член 14 от споразумението и да определи лице, упълномощено да подпише споразумението от името на Общността.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 ноември 1993 година.